open-index/open-wikipedia-markdown huggingface dataset:
Today

**Today** je treťou skladbou na albume Siamese Dream americkej alternative rockovej skupiny The Smashing Pumpkins a zároveň v poradí druhým singlom z tohto albumu. 3:19 dlhú skladbu napísal Billy Corgan. Napriek tomu, že skladba vyznieva pozitívne, obsahuje ťažký text, opisujúci depresívne a samovražedné sklony Billyho Corgana v tom období. Jemný zvuk gitár počas versov iba podčiarkuje ironickú rovinu a kontrastuje zo silným zvukom skreslených gitár počas refrénov. 

Linka "Today is the greatest day" - "Dnes je najlepší deň" vystihuje obsah skladby a je myslená ironicky - dnes je najlepší deň, pretože horšie už byť nemôže.

## Obsah CD singlu
#"Today" – 3:19
#"Hello Kitty Kat" – 4:32
#"Obscured" – 5:20

## Obsadenie
*Billy Corgan – gitara, spev, produkcia
*James Iha – gitara
*D'Arcy Wretzky – basgitara
*Jimmy Chamberlin – bicie
*Butch Vig – produkcia

Kategória:The Smashing Pumpkins
Dinosaur Jr.

náhľad|Dinosaur Jr.
**Dinosaur Jr.** je americká alternatívna rocková skupina, pôvodom z Massachusetts, založená v roku 1984. Pôvodne sa volali *Dinosaur*, čo však museli pre právny spor zmeniť, a tým vznikol súčasný názov. Skupina existovala v rokoch 1984 až 1997, kedy sa rozpadla, ale členovia sa dali znova dokopy v roku 2005. V súčasnosti tvoria Dinosaur Jr. traja členovia - gitarista, spevák a textár J Mascis, basgitarista Lou Barlow a bubeník Murph.

## Zvuk
Pre zvuk skupiny je charakteristické používanie hi-gainu, spätnej väzby a skreslenia. Napriek tomu sú skladby zvyčajne melodické, a to aj vďaka melodickému a uvoľnenému štýlu spevu J Mascisa. V mnohých skladbách boli kombinované skreslené elektrické gitary a akustické gitary a jednou z čŕt zvuku skupiny boli aj melodické sóla. Týmito prvkami a celkovým ponímaním hudby sa stali Dinosaur Jr. jedným z (najvplyvnejších) predchodcov amerického alternatívneho rocku a grungeu, ktoré sa stali populárne v deväťdesiatych rokoch.

## Štúdiové albumy
* *[[Dinosaur]]* (1985)
* *[[You're Living All Over Me]]* (1987)
* *[[Bug]]* (1988)
* *[[Green Mind]]* (1991)
* *[[Where You Been]]* (1993)
* *[[Without a Sound]]* (1994)
* *[[Hand It Over]]* (1997)
* *[[Beyond]]* (2007)
* *[[Farm]]* (2009)

## Externé odkazy
* oficiálna stránka

Kategória:Rockové hudobné skupiny USA
Kategória:Alternatívnorockové hudobné skupiny
Delta III

**Delta III** bola americká nosná raketa (spoľahlivosť cca 33,3 %). Prvý štart sa uskutočnil v roku 1998 a skončil 80 sekúnd po štarte explóziou. Po tomto neúspechu raketa odštartovala ešte dvakrát. Najprv raketa odštartovala úspešne, ale ďalší štart sa stal koncom tohto typu rakety. 

## Popis rakety
Prvý stupeň mal 1 raketový motor RS-27A. Spaľoval kvapalný kyslík a kerozín. Na stupni bolo zavesených 9 motorov GEM-46 na tuhé palivo. Druhý stupeň mal 1 motor RL-10B na kvapalný vodík a kyslík. Areodynamický kryt mal priemer 4 metre. 
V porovnaní s Deltou II sa projekt dočkal konca 2 roky po prvom štarte. Raketa letela len trikrát, pričom sa len jeden štart podaril. Je nutné poznamenať, že Delta II lieta už takmer 20 rokov (prvý štart roku 1989), čo je v porovnaní s Deltou III veľký úspech.

## Zdroj

## Pozri aj
*Delta (nosná raketa)
*RS-27A
*Graphite-Epoxy Motor

## Externé odkazy
*http://www.astronautix.com/lvs/delta.htm 
*http://www.boeing.com/defense-space/space/delta/delta3/delta3.htm 

Kategória:Nosné rakety USA
Havaj (ostrov)

náhľad|Satelitná snímka ostrova Havaj

Ostrov **Havaj** (angl. Island of Hawai‘i, nazývaný tiež ako *Big Island**Veľký ostrov*) je najväčší z ôsmich hlavných Havajských ostrovov, ktoré sa nachádzajú v severovýchodnej časti Tichého oceánu. Žije tu asi 158 400 obyvateľov (2003) a ostrov má rozlohu . Havaj je časťou štátu Havaj, ktorý je spolkovým štátom Spojených štátov amerických. 

Administratívnym centrom ostrova je mesto Hilo. Ďalšími významnými mestami sú Waimea a Waikoloa. Na ostrove sa nachádzajú dva mohutné vulkány Mauna Loa a Mauna Kea, ktorých nadmorská výška presahuje  Nachádza sa tu aj jeden z najaktívnejších svetových vulkánov – sopka Kīlauea. Hlavné mesto Havaja je Honolulu.

## Iné projekty


Kategória:Ostrovy Havaja
Papa Bouba Diop

**Papa Bouba Diop** (* 28. január 1978, Dakar, Senegal† 29. november 2020, Paríž, Francúzsko) bol senegalský futbalista, ktorý hrával na pozícii stredopoliara. Jeho najväčším úspechom je výhra FA Cupu, kde hájil farby klubu Porstmouth FC. Vo finále zdolal Cardiff 1:0.

## Kariéra
### Reprezentačná
Na Majstrovstvách sveta vo futbale 2002 strelil tri góly. Okrem iného, strelil aj prvý gól celých Majstrovstiev sveta. Bolo to v zápase proti Francúzsku na 1:0. Keďže tento zápas sa skončil 1:0, tak tento gól bol aj víťazný. Druhý gól strelil v zápase proti Uruguaju na 2:0 a tretí v tom istom zápase na 3:0. Tento zápas sa skončil 3:3.

## Referencie


## Externé odkazy
* Papa Bouba Diop na stránke national-football-teams.com 

Kategória:Senegalskí futbalisti
Kategória:Futbaloví stredopoliari
Kategória:Hráči Majstrovstiev sveta vo futbale 2002
Kategória:Hráči Grasshopper Zürich
Kategória:Hráči Fulham FC
Kategória:Hráči RC Lens
Kategória:Hráči Portsmouth FC
Kategória:Hráči AEK Atény FC
Kategória:Hráči West Ham United FC
Kategória:Hráči Birmingham City FC
Kategória:Hráči FA Premier League
Kategória:Hráči Ligue 1
HK ‘95 Považská Bystrica

**HK ‘95 Považská Bystrica** je slovenský hokejový klub z Považskej Bystrice pôsobiaci v TIPOS SHL, druhej najvyššej súťaži.

## História
Prvý hokejový oddiel vznikol 7. septembra 1938. Považskobystričania odohrali svoje prvé hokejové stretnutie v januári 1939. Na upravenom tenisovom dvorci v kolónii privítali celok AC Nové Mesto s prehrou 1:3. V sezóne 1943/1944 vyhrali Majstrovstvá žilinskej oblasti a víťazstvom v kvalifikačnom zápase proti Prešovu postúpili do Slovenskej Ligy, v ktorej sa predstavilo 12 najlepších mužstiev Slovenska. V roku 1973 sa začal stavať nový štadión. V sezóne 1989/1990 postúpil tím do 1. slovenskej národnej hokejovej ligy kde sa udržal 2 sezóny. Opätovný postup do 1. hokejovej ligy sa Bystrici podaril v sezóne 2000/2001, keď vyhrali základnú skupinu a aj baráž, ktorej sa zúčastnilo šesť mužstiev. Odvtedy pôsobí v 1. lige.

## Názvy klubu
*1938 – AC
*1973 – ZVL
*1995 – HK 95

## Káder mužstva pre sezónu ([[2023]]/[[2024|24]])
### Tréneri
*  Jakub Ručkay
*  Ján Zlocha

### Brankári
*  Tomáš Tomek #51
*  Pavol Maťovčík #30

### Obrancovia
*  Lukáš Ďurkech #12
*  Juraj Ďurkech #14 "A"
*  Richard Jakubec #77
*  Miroslav Zaťko #6
*  Adam Zlocha #11
*  Kristián Meszároš #26
*  Ján Nahálka #23
*  Marek Scheuer #18
*  Matúš Hlinka #74

### Útočníci
*  Ján Zlocha #10
*  Patrik Ligas #71
*  Patrik Lušňák #41
*  Jakub Rufati #88 "C"
*  Roman Tománek #54
*  Martin Volko #73
*  Matúš Zemko #25
*  Lukáš Urbánek #66
*  Jakub Cíger #22 "A"
*  Michal Juščák #18 
*  Matej Sádecký #21
*  Oleksii Vorona #38

## Slávni hráči
* Andrej Meszároš
* Roman Tománek
* Tomáš Frolo
* Ján Zlocha
* Miloš Melicherík
* Rastislav Dej
* Tomáš Brňák
* Branislav Pohanka
* Martin Kivoň
* Rastislav Konečný
* Radoslav Illo
* Patrik Lušňák
* Ján Zlocha ml.

## Externé odkazy
* oficiálna stránka klubu 


Kategória:Šport v Považskej Bystrici
Považská Bystrica, HK 95
Balduin IV. (Jeruzalem)

náhľad|Balduin IV.

**Balduin IV.** (* 1161† 1185, Jeruzalem) bol jeden z kráľov Jeruzalemského kráľovstva (vládol 11741185). Bol synom Amalricha, jeruzalemského kráľa a Agneši de Courtenay. 

Vo veku asi 10 rokov sa u neho prejavili prvé príznaky malomocenstva (biele škvrny a necitlivé miesta na koži), napriek tomu nastúpil mladý kráľ po smrti svojho otca na jeruzalemský trón. Mal iba 13 rokov. Regentstvo prevzal Raimond, gróf z Tripolisu, franský rytier známy svojou statočnosťou. V roku 1177, už vo veľmi pokročilom štádiu choroby a takmer neschopný samostatného pohybu, sa zúčastnil na boji so Saladinom o Jeruzalem. Saladin bol vo veľkej početnej presile, pretože väčšina križiackeho vojska sa v tom čase sústredila na obranu Askalonu. Balduin však bitku vyhral a Saladin skoro prišiel o život. Bola to však jeho posledná vojenská porážka.

## Iné projekty

Kategória:Narodenia v 1161
Kategória:Úmrtia v 1185
Kategória:Jeruzalemskí králi
HK Lokomotíva Nové Zámky

**HK Lokomotíva Nové Zámky** je juniorský slovenský hokejový klub z Nových Zámkov.

## História
TJ bola založená 25. augusta 1965. Združovala tri športy: ľadový hokej, stolný tenis a RTVŠ. V roku 1974 bola vybudovaná umelá ľadová plocha i v Nových Zámkoch. V roku 1986 sa muži stali účastníkmi II. SNHL. Od sezóny 2006/07 je klub účastníkom 1. hokejovej ligy.

V roku 2011 prebehla transformácia seniorskej kategórie z HK Lokomotíva Nové Zámky do HC Nové Zámky.

## Názvy klubu
*1965 - TJ Lokomotíva
*2006 - HK Lokomotíva

## Referencie

## Externé odkazy
* Oficiálna stránka klubu
* bývala oficiálna stránka klubu 


Kategória:Šport v Nových Zámkoch
Nové Zámky, HK Lokomotíva
Tigriňa

**Tigriňa** ( ትግርኛ, *tigriññā*) je semitský jazyk používaný v Eritrei a v severnej Etiópii v provincii Tigray. Početné komunity emigrantov žijú v Nemecku, Švédsku a Izraeli.

## História a gramotnosť
Prvá písomná zmienka v tigrini pochádza z 13. storočia z provincie Logosarda v južnej Eritrey. 

Počas britskej kolonizácie Eritrey vydávalo Ministerstvo informácií týždenník v tigrini v náklade 5,000 výtlačkov. Bol to prvý časopis v tigrini. 

Tigriňa bola spolu a arabčinou úradný jazyk Eritrey počas krátko trvajúcej federácie s Etiópiou, v roku 1958 bola nahradená amharčinou. Po získaní nezávislosti Eritrey v roku 1993 zostala tigriňa ako jeden z "pracovných jazykov" Eritrey. Eritrea je jediný štát, ktorý rozoznáva tigriňu na národnej úrovni.

Gramotnosť rodilých hovoriacich je 1-10% pri monolingválnych užívateľoch a 26,5% pri bilingválnych užívateľov.  

## Písmo
Tigriňa sa píše písmom Ge'ez, ktoré bolo vytvorené pre dnes už vymretý jazyk Ge'ez. Ge'ez je abugické písmo - každý symbol predstavuje spoluhlásku a samohlásku, jednotlivé symboly sú radené do skupín podobných symbolov.

Tabuľa nižšie zobrazuje všetky symboly používane v tigrinštine a jazyku Ge'ez.

## Referencie
HK Gladiators Trnava

**HK Gladiators Trnava** je slovenský hokejový klub z Trnavy

## História
Hokej sa v Trnave hrá od roku 1923, klub vznikol v roku 1957. Viackrát postúpil do 1. slovenskej národnej hokejovej ligy. Od sezóny 1998/99 bol účastníkom 1. hokejovej ligy kde pôsobil dve sezóny. Viackrát bol premenovaný, istý čas pôsobil ako farma HC Slovan Bratislava. Opätovne sa vrátil do 1. hokejovej ligy v sezóne 2004/05 a pôsobí v nej dodnes.

### Historicky prvý zápas
Historický priateľský zápas ŠK Trnava – 1.ČsŠK Bratislava sledovali diváci pozdĺž prírodného klziska Orolskej záhrady 30. decembra 1923. 
Pravidelné súťaže na Slovensku sa ešte dlho nehrávali. Prvý národný šampionát prišiel na rad v polovici februára 1930 pod banskobystrickým Urpínom. Od sezóny 1935 zaradili trnavských hokejistov do oficiálnej majstrovskej previerky. Mala kvalitné obsadenie. V rámci Západoslovenskej župy si mužstvo z malého Ríma meralo sily s tromi bratislavskými klubmi (Slávia, VŠ, ČsŠK), ale aj s Nitrou, Novým Mestom nad Váhom, Topoľčanmi a inými mestami.

## Názvy klubu
* Spartak
* Klub ľadových športov Spartak Trnava
* Korčuliarsky klub
* HK Trnava
* HK Gladiators Trnava

## Športové úspechy
* 1998/99 - 3. miesto v 1. hokejovej lige 
* 1999/2000 - 3. miesto v 1. hokejovej lige 
* 2003/04 - Postup seniorov do 1. hokejovej ligy, juniorov a dorastencov do extraligy, v jednom ročníku
* Extraliga dorastu 2004/05 - 3. miesto
* Extraliga juniorov 2005/06 - 3. miesto
* 2007/08 - 3. miesto v 1. hokejovej lige 
* 2008/09 - 3. miesto v 1. hokejovej lige 
* 2009/10 - 4. miesto v 1. hokejovej lige 
* 2013/14 - 3. miesto v 1. hokejovej lige
* 2013/14 - 1. miesto v 1. lige dorastu 
* 2014/15 - 1. miesto v 1. lige dorastu, zároveň postup do extraligy dorastu
* 2015/16 - 4. miesto v extralige dorastu
* 2016/17 - 3. miesto v extralige dorastu
* 2016/17 - postup do TOP ligy kadetov
* 2017/18 - 1.miesto v Lige juniorov a barž o postup do Extraligy juniorov
* 2018/19 - 1.miesto v lige dorastu a postup do Extraligy dorastu

## Káder mužstva pre sezónu ([[2023]]/[[2024|24]])
### Tréner
*  Martin Baran

### Brankári
* #35 Juraj Hollý
*  #33 Matúš Nagy

### Obrancovia
*  #87 Juraj Štefanka 
*  #34 Danila Kadyrov
*  #55 Adam Dužek
*  #28 Karol Korím 
*  Samuel Kliment
*  #30 Ján Kocúr
*  #70 Richard Marko
*  #71 Marco Ejem
* #11 Branislav Korýtko
* #91 Andrej Škultéty

### Útočníci
*  #4 Jakub Ružek
*  #8 Vladimir Antonov
*  #9 Bogdan Yakovlev
*  #88 Bulat Galimov
*  #13 Roman Jurák **C**
*  #16 Roman Kukumberg **A**
*  #18 Alex František Kupka
*  #19 Michel Miklík 
*  #25 Marcel Holovič **A**
*  #65 Aapo Alapuranen
*  #15 Samuel Zahradník
*  #12 Adam Haščič
*  #8 Erik Krištofík
*  #41 Mário Múčka
*  #77 Andrej Moncman 
*  #88 Dávid Okoličány
*  Timotej Tomala
*  #41 Anton Piskarev

## Externé odkazy
* oficiálna stránka klubu


Kategória:Šport v Trnave
Trnava, HK
HC Prievidza

**Hokejový Club Prievidza** je slovenský hokejový klub z Prievidze

## História
Hokej sa v Prievidzi začal hrať v roku 1954, kedy sa datuje prvé oficiálne stretnutie s Pravencom. Štadión bol postavený v roku 1968, zastrešený je od roku 1991. Od roku 1997 hrali seniori v 1. lige, no kvôli finančným problémom sa 26. novembra 2014 zo súťaže odhlásili a zostúpili do 2.ligy kde budú hrať od sezóny 2015/16.

## Názvy klubu
* 1954 - Tatran
* 1975 - TJ Banské Stavby
* 1998 - Polygon
* 2000 - HC
* 2002 - MšHK 
* 2010 - MHC - nezdarený pokus - opäť len MšHK
* 2014 - MšHK Bulldogs
* 2015 - HC Prievidza
* 2024 - HC Prievidza

## Externé odkazy
* neoficiálna stránka klubu 
* stránka na Facebooku


Kategória:Šport v Prievidzi
Prievidza, MHC
Roman Tománek

**Roman Tománek** (* 28. január 1986, Považská Bystrica) je slovenský reprezentačný hokejový útočník, momentálne hrá v tíme HK 95 Považská Bystrica. Pôsobil aj v tímoch HK Nitra, HC ’05 Banská Bystrica, BK Mladá Boleslav, MsHK Garmin Žilina a zámorských tímoch Calgary Hitmen a Seattle Thunderbirds. Draftoval ho v roku 2004 tím Phoenix Coyotes v 4. kole ako 103. v poradí. V sezóne 2005/2006 sa Nitra stretla vo štvrťfinále play-off Slovnaft Extraligy s tímom HC'05 Banská Bystrica , kde hral Roman Tománek za B. Bystricu , ale nakoniec postúpil jeho aktuálny tím HK Nitra. V sezóne 2012/13 nastrieľal za Nitru 42 gólov, čím sa stal najlepším strelcom slovenskej extraligy. V rebríčku produktivity obsadil 8. miesto.Vytvoril produktívnú dvojicu s Jozefom Stümpelom. S Nitrou získal bronz, čo je doposiaľ najlepší úspech Nitry, zo sezóny 2005/2006. Momentálne hrá v elitnej formácií s Jozefom Stümpelom a Lukášom Novákom. Na drese nosí číslo 10.

## Reprezentácia
V slovenskej reprezentácii neodohral zatiaľ žiaden zápas. Reprezenzoval Slovensko na  Majstrovstvách sveta v ľadovom hokeji hráčov do 18 rokov v roku 2004. Viackrát sa dostal do vyhladávačika reprezentačného trénera. V roku 2013 bol nominovaný na hokejový turnaj Arosa Challange vo Švajčiarsku. 

## Externé odkazy
* 
* 

Kategória:Osobnosti z Považskej Bystrice
Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom Phoenix Coyotes
Fluviálne jazero

**Fluviálne jazero** alebo **riečne jazero** je jazero, ktoré vzniklo pôsobením vôd rieky alebo potoka. Tieto jazerá sa členia na poddruhy podľa toho, akým spôsobom vodný tok pôsobil na okolitú krajinu a vytvoril jazero.

## Druhy
* erózne - pod vodopádmi
* mŕtve rameno - v meandroch riek 
* jazero ohradené brehovými valmi

## Pozri aj

## Zdroj

Kategória:Jazerá
Kategória:Rieky
Vodné koleso

[thumb|Mlyn Jakubov na rieke [Ohře, riečny kilometer 150,0]]
**Vodné koleso** alebo **mlynské koleso** je jedným z najstarších zariadení na získanie energie prúdiacej vody.

Sila vodného prúdu bola jedným z prvých využívaných zdrojov energie. Vodné koleso bolo široko využívané v staroveku, stredoveku, i na začiatku novoveku, a to najmä na pohon vodných mlynov. Neskôr bolo používané i na pohon mechanizmov v kováčskych dielňach – hámroch a na pílach. V niektorých krajinách je vodné koleso dodnes využívané napríklad pre čerpanie vody.

## Typy vodných kolies
Vodné koleso býva zvyčajne vyrobené z dubového dreva a po obvode má radu drevených lopatiek alebo vreciek. Principiálne možno vodné kolesá rozdeliť na tri druhy: 
* Koleso na spodnú vodu využíva len kinetickú energiu vody prúdiacej pod ním. 
* Koleso na strednú vodu využíva i potenciálnu energiu vody, ktorá je k nemu privádzana vyššie, než je hladina odtekajúcej vody. Oba druhy kolies sa otáčajú spodnou časťou v smere toku vody. 
* Koleso na vrchnú vodu je zalievané zhora a otáča sa v smere prúdu vody vrchnou časťou. Využíva najmä potenciálnu energiu vody.


Súbor:Undershot water wheels MKL Bd. 16 1890 (128535777).jpg|Koleso na spodnú vodu
Súbor:Water wheel MKL Bd. 16 1890 (128535777).jpg|Koleso na strednú vodu
Súbor:Overshot water wheel MKL Bd. 16 1890 (128535777).jpg|Koleso na vrchnú vodu


Kolesá na lodných mlynoch sa stavali na lodiach a išlo o kolesá na spodnú vodu. Pri poklese vody klesal celý mlyn a nehrozilo vyschnutie.

Vodné koleso bolo v 20. storočí nahradené oveľa účinnejšou vodnou turbínou. Možno ho ale vidieť v činnosti v niektorých zachovalých múzejných prevádzkach. Na princípe vodného kolesa pracoval aj voľakedy veľmi obľúbené detské hračky našich predkov – vodné mlynky, ktoré si často stavali na potoku.

## Pozri aj
* Hámor
* Kolesový parník
* Vodný kolesový mlyn

## Zdroj

Kategória:Dejiny techniky
Kategória:Prúdové stroje
Veterný mlyn

thumb|Holandský veterný mlyn

**Veterný mlyn** je zariadenie, ktoré dokáže premieňať energiu vetra na kinetickú energiu (rotujúcich lopatiek). V mnohých krajinách sveta sa používa na mletie múky a pumpovanie vody.

## História
Prvá zmienka o veterných mlynoch spadá do 1. storočia. Herón z Alexandrie v tej dobe pravdepodobne zaznamenal historicky prvé využitie veterného mlynu. Vertikálne veterné mlyny sa prvý raz používali vo východnej Perzii. Dnes bežne používané horizontálne veterné mlyny boli vynájdené v severovýchodnej Európe okolo roku 1180.

## Moderné mlyny
Najmodernejším druhom veterných mlynov sú veterné turbíny (čiže veterné elektrárne), ktoré sa dnes používajú na výrobu elektriny. Také turbíny môžu dosahovať výkon až 6 MW. Výhodou je skutočnosť, že vietor je obnoviteľným zdrojom energie. Ich nevýhodou však je nemožnosť vietor "naplánovať". Táto nevýhoda je čiastočne neutralizovaná použitím veternej energie ako doplnkového zdroja s inými druhmi energie, ako aj distribúciou vyrobenej energie v prípade aktuálneho prebytku.

## Pozri aj
* Vodný mlyn
* Veterná energia
* Vietor
* Mlyn

## Iné projekty

## Zdroj

Kategória:Mlyny
Musaka

thumb|Musaka
**Musaka** je tradičné zapekané jedlo Balkánu a Blízkeho Východu. 
Najznámejší variant je musaka grécka, ktorá sa skladá z vrstiev mletého mäsa poduseného s cibuľou a cesnakom, baklažánu, rajčín a bešamelovej omáčky. Niekedy sa zapeká aj s plátkami zemiakov. Varianty jedla sa v rôznych oblastiach líšia.

## Iné projekty

## Zdroj

Kategória:Balkán
Kategória:Jedlá
Vodný kolesový mlyn

thumb|right|Plávajúci vodný mlyn mŕtvom ramene Malého Dunaja

**Vodný (kolesový) mlyn** je mlyn poháňaný prúdom vody. Energia prúdiacej vody sa prenáša na hriadeľ prostredníctvom vodného kolesa. Staroveký vynález známy antickému svetu už od 2. storočia pred Kr.

## História
Vynález vodného mlyna siaha do obdobia 3. storočia pred naším letopočtom, do ktorého je datované koleso z Perachora. Zvyšky tohto kolesa, ktoré slúžilo ako vodné čerpadlo, boli nájdené pri vykopávkach v Grécku.

Z obdobia 3. storočia pred naším letopočtom pochádza aj prvá písomná zmienka o takomto type zariadenia. Nachádza sa v diele Mechaniké syntaxis (v pojednaniach Pneumatica a Parasceuastica), ktorého autorom je Filón Byzantský. Hoci je otázne, či Filón Byzantský vodný mlyn skutočne vynašiel, je nepochybné, že o ňom písal ako prvý.

Starogrécky historik a geograf Strabón vo svojom diele Geographica uvádza, že v paláci kráľa Mithridata VI. existoval vodný mlyn na zrno už pred rokom 71 pred Kristom. Prvý vodný mlyn v Rímskej ríši bol postavený na rieke Tiber v období vlády cisára Augusta.

Vo Francúzsku sú prvé vodné mlyny doložené už v 6. storočí, v Anglicku v 8. storočí, u južných Slovanov v Korutánsku v 9. storočí. K väčšiemu rozšíreniu vodných mlynov v Európe došlo v období medzi 11. - 14. storočím. Predpokladá sa, že vodný mlyn prenikol na naše územie v období Veľkej Moravy z franskej a panónskej oblasti, ktorú v tých časoch obývali Slovania. Písomný doklad o existencii vodného mlyna na našom území predstavuje napr. zmienka z r. 1135, kde sa píše o mlynskom mieste (locus molendini) a mlynárovi Scykonovi v obci Pavlova na dolnom Hrone. Máme tiež doklad z roku 1138 o troch mlynoch na rieke Žitave v osade Vten. V 13. storočí už máme písomne doložených celkovo 151 vodných mlynov na území dnešného Slovenska. Predpokladá sa, že v 13. - 14. storočí dokázal mlyn pomlieť približne 100 kg obilia denne. Od 17. do konca 19. storočia boli na Slovensku vodné mlyny situované hlavne pozdĺž Dunaja, Váhu a Ipľa. V roku 1720 vzrástol ich počet na našom území na 1124. K vrcholnému rozmachu vodného mlynárstva došlo v roku 1872, keď sa u nás nachádzalo až 4527 vodných mlynov.

## Zloženie vodného mlyna
[thumb|right|Vodný mlyn v [Braine-le-Château, Belgicko (12. storočie)]]
Vodný mlyn pozostával z troch základných častí:
* zberača vodnej energie, ktorým bolo vodné koleso,
* prevodu, ktorým sa menil smer a rýchlosť otáčania,
* mlynského stroja, ktorý tvorili dva mlecie kamene. 

Vodné koleso však v minulosti slúžilo nielen na mletie obilia, ale aj na drvenie rudy a kameňa, kovanie železa alebo na trepanie a česanie ľanu a konope. Vodnými kolesami sa poháňali aj píly na rezanie dreva.

Súčasťou mlyna je aj náhon. Náhon aj s turbínou je napr. neoddeliteľnou súčasťou mlynského areálu Mudrochov mlyn a tvorí hnaciu sústavu výrobnej prevádzky. Prezentuje technologický vývoj vodných pohonov od menej účinného dreveného vodného kolesa, v tomto prípade na vrchnú vodu, na vysoko účinnú vodnú turbínu, v tomto prípade Francisovu turbínu so špirálovou rozvodnou skriňou a horizontálnym hriadeľom. 

## Referencie


Kategória:Mlyny
Anastasija Sevastovová

**Anastasija Sevastovová** (; * 13. apríl 1990, Liepāja) je bývalá lotyšská profesionálna tenistka.

Vo veku 23 rokov ukončila zo zdravotných dôvodov v máji 2013 hráčsku kariéru.

## Referencie


## Iné projekty

## Externé odkazy

Kategória:Lotyšskí tenisti
Kategória:Lotyšské osobnosti ruského pôvodu
Kategória:Osobnosti z Liepāje
Madison Brenglová

**Madison Brenglová**,  (* 3. apríl 1990, Dover, Delaware, USA) je súčasná americká tenistka.

## Externé odkazy

Kategória:Narodenia v 1990
Kategória:Tenisti USA
Kategória:Osobnosti z Delaware
Kaspijsk

**Kaspijsk** () je mesto ruskej republiky Dagestan. Má 107 329 obyvateľov (2015). Kaspijsk je prístavným mestom na pobreží Kaspického mora, 14 kilometrov juhovýchodne od hlavného mesta Dagestanu. Hlavným priemyselným odvetvím je strojárstvo.

## Dejiny
Kaspijsk je jedným z najmladších miest v Dagestane. Mesto bolo založené v roku 1932 ako osada **Dvigateľstroj** (Дви́гательстро́й) pri vznikajúcich lodeniciach. Štatút mesta dostala v roku 1947, kedy bola zároveň premenovaná na Kaspijsk.

## Pozri aj
* Dagestan

## Iné projekty
*

Kategória:Mestá v Rusku
Kategória:Dagestan
Kostol Navštívenia Panny Márie (Senica)

Rímskokatolícky farský **kostol Navštívenia Panny Márie** sa nachádza v centre západoslovenského mesta Senica, uprostred menšieho námestia.

## História
Kostol bol vybudovaný v roku 1631 pôvodne ako evanjelický, v roku 1654 bol rekatolizovaný a v roku 1655 podstúpil veľkú stavebnú úpravu. Veža na západnom priečelí bola nadstavená v rokoch 17541788. V roku 1936 sa začala postupná úprava strechy budovy. Po poškodení počas druhej svetovej vojny bol kostol v roku 1949 opravený a dostal súčasný vzhľad.

## Opis
Kostol Panny Márie je jednoduchou stavbou tvorenou tromi loďami. Vonkajšia fasáda je nečlenená, jednoduchá a prostá. Chrámový korpus oživujú len štyri nižšie oporné piliere so šikmými strieškami. Medzi nimi sú obdĺžnikové okná ukončené polkruhom. Fasáda predstavanej vstupnej veže s hlavným vchodom, ktorý sa v súčasnosti nepoužíva, je vodorovne oživená rímsami a menšími okennými otvormi obdĺžnikového tvaru. Kupola barokového tvaru pochádza z roku 1959 a je rekonštrukciou strechy z počiatku 20. storočia. Kupola veže bola pokrytá medeným plechom v roku 1963.

Renesančný vstupný portál je tvorený z edikuly a nadokenným štítom, v ktorom je umiestnený erb. Vstupný otvor (portál) lemujú plastické pilastre.

## Galéria

Obrázok:Kostol_senica1.jpg|Senica, Kostolík, 17. storočie
Obrázok:Kostol_senica2.jpg|Senica, Kostolík, 17. storočie
Obrázok:Kostol_senica.jpg|Senica, Kostolík, 17. storočie


## Referencie

## Iné projekty

## Externé odkazy
* Kostol Navštívenia Panny Márie v Senici na www.ezahorie.sk

Senica
Senica
Senica
Senica
Kategória:Stavby v Senici
Kategória:Architektúra z 1631
Hydroxid hlinitý

**Hydroxid hlinitý** - Al(OH)3 je biela tuhá látka, ktorá sa vyskytuje v dvoch modifikáciách: α-Al(OH)3 (minerál bayerit) a γ-Al(OH)3 (minerál gibbsit). Je to amfoterný hydroxid, v roztokoch kyselín sa rozpúšťa na soli hlinité, v roztokoch silných hydroxidov na hydroxohlinitany. V prírode sa vyskytuje hlavne ako zložka bauxitov, spolu s hydroxidom-oxidom hlinitým a hydratovaným oxidom hlinitým. Hydroxid hlinitý sa vylučuje ako kryštalická biela látka z roztokov hlinitanov pôsobením CO2. Reakciou hydroxidu hlinitého s kyselinami vznikajú hlinité soli, pre ktoré je typická tvorba početných hydrátov. Reakciou hydroxidu hlinitého s hydroxidmi alkalických kovov vznikajú hydroxihlinitany, obsahujúce komplexné tetrahydroxohlinitanové anióny.

Hlinitý
Kategória:Zlúčeniny hliníka
Kategória:ATC A02AB – Zlúčeniny hliníka
Operácia Varsity

**Operácia Varsity** bola britsko-americká vzdušná operácia, ktorá sa konala 24. marca 1945 počas druhej svetovej vojny. Zúčastnilo sa na nej viac ako 16 000 výsadkárov a niekoľko tisíc lietadiel, bola to najväčšia a zároveň jediná vzdušná operácia v histórii, ktorá sa uskutočnila v priebehu jedného dňa a v jednej lokalite. 

Bola súčasťou operácie Plunder, počas ktorej britská 21. armádna skupina pod velením maršala Bernarda Montgomeryho vstúpila do severného Nemecka. Úlohou britskej 21. armádnej skupiny bolo zaistiť rieku Rýn a pristátie dvoch výsadkových divízií v západnom Nemecku na východnom brehu Rýna blízko miest Wesel a Hamminkeln. Výsadkom boli poverené jednotky amerického XVIII. výsadkového zboru, hlavne jeho 17. výsadkovej divízie a britskej 6. výsadkovej divízie.

Obe spojenecké divízie stratili dovedna asi 2000 mužov, ale zajali asi 3000 nemeckých vojakov.

## Iné projekty

## Externé odkazy
* 
* 
* 
* 
* 
* 
* 

Kategória:Bitky druhej svetovej vojny
Kategória:Bitky na západnom fronte druhej svetovej vojny
Kategória:Bitky v 1945
Dieldrin

thumb|200px|Dieldrin - štruktúrny vzorec
**Dieldrin** je chloroganický insekticíd a rhodenticíd.

Ide o bielu kryštalickú látku s teplotou topenia 176 až 177&nbsp;°C, vo vode takmer nerozpustnú, mierne rozpustnú v acetóne, slabo v alkoholoch. Poškodzuje imunitný systém. V Československu bol v roku 1980 zakázaný. Medzinárodne je regulovaný Štokholmským dohovorom o perzistentných organických látkach a tzv. POPs protokolom k Medzinárodnej dohode o znečistení ovzdušia presahujúcom štátne hranice (LRTAP).

## Externé odkazy

* Dieldrin linked to earlier onset of Parkinson's disease, USA Today 

Kategória:Insekticídy
Kategória:Endokrinné disruptory
Májka fialová

**Májka fialová** () je chrobák z čeľade májkovité ().
Má skrátené krovky, ktoré len z časti zakrývajú zadoček. Vylučuje prudko jedovatú tekutinu.

## Život a vývoj
Dospelá májka dosahuje veľkosť 1040 mm. Samičky sú väčšie ako samčekovia, pretože majú bruško plné vajíčok.

Vývoj májky je dosť komplikovaný a spôsobuje, že májky sú pomerne vzácne.

Z vajíčka, ktorých samička nakladie až 10 000, sa vyliahne malá larva (triungulinus), ktorá sa, najčastejšie na kvete, prichytí k nejakému hmyzu, obyčajne k včele alebo čmeliakovi.

Larvy májky majú parazitický spôsob života, viazaný najmä na hniezda samotárskych včiel. Prvé larválne štádium (tzv. triungulín) sa aktívne zachytáva na dospelých včelách, ktoré ho prenesú do hniezda. Tam sa larva živí zásobami potravy (peľom a nektárom) pripravenými pre potomstvo, prípadne aj samotnou larvou hostiteľa.

V minulosti bolo toto larválne štádium nesprávne považované za samostatný druh a označované ako „včelia voš“.

Ak sa larva omylom dostane na včelu medonosnú a do úľa, nedokáže sa v tomto prostredí vyvíjať a zvyčajne hynie, hoci môže spôsobiť narušenie kolónie.

Neskôr sa premení na larvu 3. štádia, ktorá prezimuje. Na jar nasleduje premena na štvrtú larvu, ktorá sa zakuklí a z kukly sa vyliahne dospelý chrobák.

Dospelá májka sa živí rastlinnou potravou.

## Jedovatosť májky
náhľad|Májka fialová v Mučínskej vrchovine
Májka je okrem spôsobu vývoja zaujímavá aj tým, že v nebezpečenstve, napríklad pri dotyku, vylučuje žltkastú tekutinu – hemolymfu, ktorá sa podobá olejovým kvapkám. Obsahuje prudko jedovatý alkaloid kantaridín. Môže byť smrteľný aj pre človeka už pri dávke 30 mg. Jed bol v minulosti používaný travičmi. Postihnuté miesto napr. na koži sa ťažko hojí.

## Výskyt na Slovensku
Májka sa na Slovensku vyskytuje na celom území. Obľubuje hlavne lúky. V blízkosti Bratislavy sa s ňou môžeme stretnúť napríklad v okolí Bielej vody alebo na Devínskej Kobyle. Hojná je aj v okolí čunovských jazier.

### Ochrana
Májka patrí na Slovensku medzi chránené živočíchy. V prílohe č. 5 k vyhláške Ministerstva životného prostredia Slovenskej republiky č. 170/2021 Z.z., ktorou sa vykonáva zákon č. 543/2002 Z.z. o ochrane prírody a krajiny v znení neskorších predpisov je určená spoločenská hodnota jedného jedinca 100 eur.

## Referencie

## Iné projekty

Kategória:Májkovité
Kategória:Zákonom chránené živočíchy na Slovensku
Májka

**Májka** (*Meloe*) je rod chrobákov z čeľade májkovité (Meloidae).

## Druhy
* *[[Meloe aegyptius]]* Brandt & Erichson, 1832 
* *[[Meloe atratus]]* Meyer, 1793
* *[[Meloe brunsvicensis]]* Meyer, 1793
* *[[Meloe crispatus]]* Fairmaire, 1884
* *[[Meloe cyanella]]* Brullé, 1832
* *[[Meloe cyaneus]]* Mulsant, 1857
* *[[Meloe exaratus]]* Faldermann, 1832
* *[[Meloe gallicus]]* Baudi, 1878
* *[[Meloe incertus]]* Tauscher, 1812
* *[[Meloe megacephalus]]* Fischer von Waldheim, 1842
* *Meloe pannonicus* Baudi, 1878
* májka obyčajná (*[[Meloe proscarabaeus]]* Linnaeus, 1758)
* májka fialová (*Meloe violaceus* Marsham, 1802)

## Iné projekty

Kategória:Májkovité
Jean-Pierre Papin

**Jean-Pierre Papin** (* 5. november 1963, Boulogne-sur-Mer) je bývalý francúzsky futbalista a tréner. V roku 1991 získal ocenenie Zlatá lopta pre najlepšieho Európskeho futbalistu roka. Pelé ho v roku 2004 zaradil medzi 125 najlepších žijúcich futbalistov.

Dosiahol viaceré úspechy, keď hrával za Marseille v rokoch 1986 až 1992, neskôr hrával za AC Miláno, Bayern Mníchov, Bordeaux a Guingamp. Reprezentoval  v 54 zápasoch v ktorých strelil 30 gólov, hral na Majstrovstvách sveta 1986, kde Francúzsko skončilo na treťom mieste.

V rokoch 2006 až 2007 bol trénerom francúzskeho klubu RC Strasbourg, no napriek postupu do Ligue 1, kvôli osobným problémom odstúpil.
Po Guy Rouxovi prebral pozíciu hlavného trénera RC Lens v sezóne 2007-08.

## Referencie

## Iné projekty

## Externé odkazy
* French Football Federation Profile 

Kategória:Francúzski futbalisti
Kategória:Francúzski futbaloví tréneri
Kategória:Hráči Valenciennes FC
Kategória:Hráči Club Brugge
Kategória:Hráči Olympique de Marseille
Kategória:Hráči AC Miláno
Kategória:Hráči Bayern München
Kategória:Hráči FC Girondins de Bordeaux
Kategória:Hráči Majstrovstiev sveta vo futbale 1986
Kategória:Hráči Majstrovstiev Európy vo futbale 1992
Hakan Şükür

**Hakan Şükür** (*  1. september 1971, Adapazarı, Turecko) je bývalý turecký futbalista, ktorý hrával na pozícií útočníka. Patril k najvýznamnejším útočníkom moderného futbalu, vo svojej kariére strelil celkovo 383 gólov. Strelil tiež najrýchlejší gól na Majstrovstvách sveta vo futbale, bolo to v roku 2002 v zápase proti Kórejskej republike v 11. sekunde.

V novembri 2003 bol zvolený Tureckou futbalovou federáciu za „Zlatého futbalistu Turecka“ - najlepšieho hráča Turecka za posledných 50 rokov.

## Referencie


## Zdroj

Kategória:Tureckí futbalisti
Kategória:Hráči Bursaspor
Kategória:Hráči Galatasaray SK
Kategória:Hráči FC Internazionale Miláno
Kategória:Hráči Parma FC
Kategória:Hráči Serie A
Kategória:Hráči Blackburn Rovers FC
Kategória:Hráči FA Premier League
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 1996
Kategória:Hráči Majstrovstiev Európy vo futbale 2000
Christo Stoičkov

**Christo Stoičkov Stoičkov**,  (* 8. február 1966, Plovdiv, Bulharsko) je futbalový tréner a bývalý útočník, ktorý bol členom bulharskej reprezentácie, ktorá skončila na štvrtom mieste na Majstrovstvách sveta 1994. Na klubovej úrovni bol niekoľko sezón súčasťou legendárneho tímu FC Barcelona zo začiatku 90. rokov a v roku 1994 bol vyhlásený za futbalistu roka v Európe.

## Úspechy
### Klubové
*  **[[PFK CSKA (Sofia)|CSKA Sofia]]**
** Bulharská liga: 1987, 1989, 1990
** Bulharský pohár: 1985, 1987, 1988, 1989
** Bulharský superpohár: 1989
*  **[[FC Barcelona|Barcelona]]**
** La Liga: 1991, 1992, 1993, 1994, 1998
** Španielsky superpohár: 1992, 1993, 1995, 1996
** Pohár majstrov európskych krajín: 1992
** Európsky superpohár: 1992, 1997
** Copa del Rey: 1997
** Pohár víťazov pohárov: 1997
*  **[[Al-Nassr]]
** [[Ázijský pohár]]: 1998
*  **Chicago Fire'''
** U.S. Open Cup: 2000

### Individuálne
* Bulharská liga Najlepší strelec: 1989, 1990
* Zlatá kopačka: 1989
* Pohár víťazov pohárov UEFA Najlepší strelec: 1989
* Zlatá lopta: 1994
* Majstrovstvá sveta vo futbale 1994 Zlatá kopačka - najlepší strelec
* FIFA 100

Kategória:Bulharskí futbalisti
Kategória:Bulharskí futbaloví tréneri
Kategória:Hráči PFK CSKA Sofija
Kategória:Hráči FC Barcelona
Kategória:Hráči Chicago Fire
Kategória:Hráči Majstrovstiev sveta vo futbale 1994
Kategória:Hráči Majstrovstiev sveta vo futbale 1998
Kategória:Hráči Majstrovstiev Európy vo futbale 1996
Kategória:Osobnosti z Plovdivu
Kategória:Nositelia Radu Stará planina
Rui Costa (futbalista)

**Rui Manuel César Costa**, OIH, známy ako **Rui Costa** (* 29. marec 1972, Lisabon) je bývalý profesionálny portugalský futbalista. Hrával na pozícií stredopoliara, resp. útočného stredopoliara. Hrával za kluby SL Benfica a v Taliansku za Fiorentinu a AC Miláno. Bol členom takzvanej zlatej generácie portugalských futbalistov. V máji 2008 ohlásil koniec svojej aktívnej činnosti. V súčasnoti pôsobí ako športový riaditeľ Benficy.

## Referencie

Kategória:Portugalskí futbalisti
Kategória:Hráči SL Benfica Lisabon
Kategória:Hráči AC Fiorentina
Kategória:Hráči AC Miláno
Kategória:Hráči Serie A
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 1996
Kategória:Hráči Majstrovstiev Európy vo futbale 2000
Kategória:Hráči Majstrovstiev Európy vo futbale 2004
Kategória:Osobnosti z Lisabonu
Operácia Plunder

**Operácia Plunder** bola britsko-americká vojenská operácia počas druhej svetovej vojny, ktorá začala v noci 23. marca 1945. 

Operačný plán sa týkal priechodu spojeneckých vojsk cez rieku Rýn pri mestách Rees a Wesel. Od juhu cez rieku Lippe zaútočila britská armáda pod velením generálporučíka Milesa Dempseaya a s pomocou americkej 9. armády pod velením generálporučíka Wiliama Simpsona. Výsadkové divízie tvorili britská 6. výsadková divízia a americká 17. výsadková divízia. Všetky podporné útvary tvorili časť britskej 21. armádnej skupiny pod velením poľného maršala Bernarda Montgomeryho.

## Iné projekty

## Externé odkazy
* Rhine Crossing - Operation Plunder - March 1945

Kategória:Bitky na západnom fronte druhej svetovej vojny
Kategória:Bitky v 1945
Martin Šagát

**Martin Šagát** (* 11. november 1984, Handlová) je slovenský hokejový útočník, momentálne pôsobiaci v Čechách v prvoligovom klube HC Slovan Ústečtí Lvi a extraligovom klube HC ČSOB Pojišťovna Pardubice. 

Pred príchodom do týchto klubov pôsobil v zámorí v juniorskej súťaži WHL a profesionálnej lige AHL. Na Slovensku pôsobil najmä v tíme Dukla Trenčín. Martin Šagát je juniorským a seniorským reprezentantom Slovenska. Draftoval ho v roku 2003 tím Toronto Maple Leafs v 3. kole ako 91. v poradí. Je odchovancom tímu MšHK Prievidza a Dukla Trenčín.

## Reprezentácia
V seniorskom slovenskom drese sa po prvýkrát predstavil v roku 2009 a odohral 3 zápasy s celkovou bilanciou 2 asistencí. Reprezentoval Slovensko na  Majstrovstvách sveta v ľadovom hokeji hráčov do 18 rokov v roku 2002, a tiež na Majstrovstvách sveta v ľadovom hokeji hráčov do 20 rokov v roku 2004.

## Externé odkazy
* 
* 
* Profil na HC Slovan Ústečtí Lvi
* Profil na HC ČSOB Pojišťovna Pardubice

Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom Toronto Maple Leafs
Peter Ihnačák

**Peter Ihnačák** (* 3. máj 1957, Poprad) je bývalý slovenský hokejový útočník. 

Pôsobil najprv v Česko-Slovensku v rodnom Poprade, Jihlave a v Sparte. V roku 1982 emigroval do Kanady, kde ho v roku 1982 v 2. kole ako 25. v poradí draftoval tím Toronto Maple Leafs. V zámorí odohral niekoľko sezón aj v nižších súťažiach a v roku 1990 sa vrátil do Európy, kde odohral niekoľko sezón v nemeckej a švajčiarskej lige. Kariéru ukončil v roku 1997. 

Trénoval tím Sinupret Ice Tigers, ktorý v roku 2002 doviedol do finále DEL-ky. V roku 2002 bol jedným z kandidátov na trénera slovenskej reprezentácie. Pôsobí ako skaut tímu Toronto Maple Leafs. Jeho syn Brian je tiež hokejista.

Peter Ihnačák je krstným otcom slovenskej hokejovej reprezentantky Natalie Babonyovej (nar. 22. októbra 1983 v Toronte). 

## Reprezentácia
V slovenskej reprezentácii neodohral žiaden zápas. Reprezentoval Československo na  Majstrovstvách sveta v ľadovom hokeji hráčov do 20 rokov v roku 1977, a tiež na Majstrovstvách sveta v ľadovom hokeji v roku 1982.

## Referencie

## Externé odkazy
* 
* 

Kategória:Slovenskí hokejisti
Kategória:Hráči HK Poprad
Kategória:Hráči Toronto Maple Leafs
Kategória:Slovenskí hokejisti draftovaní NHL
Kategória:Hokejisti draftovaní klubom Toronto Maple Leafs
Kategória:Slovenskí emigranti a exulanti
Kravata

thumb|Kravata

**Kravata** alebo zastarávajúco **viazanka** je odevný doplnok podlhovastého tvaru, ktorý sa nosí uviazaný pod krkom. 

Viac ako 350 rokov slúži ako súčasť pánskeho odevu. Nemá žiadnu praktickú funkciu, plní len estetickú funkciu pri obchodovaní alebo pri spoločenských akciách. Jej používanie upravuje etiketa. Kravata sa viaže ku košeliam so širokým golierom.

## História a pôvod kravaty
História kravaty siaha do doby tridsaťročnej vojny (1618 až 1648), kedy chorvátski žoldnieri v službách francúzskej armády nosili svoje tradičné šatky uviazané okolo krku, tým vzbudili záujem parížanov. Vzhľadom k miernemu rozdielu medzi chorvátskym slovom pre Chorváti, Hrvati a francúzskeho slova, Croates, nový druh odevu získal meno "cravat" - slovensky kravata. Nový módny doplnok oblečenia kravata začal ako módny výstrelok v Európe, keď muži a ženy nosili kusy látky uviazané okolo krku.

## Ako viazať kravatu
Aj napriek tomu že je teoreticky možné vytvoriť až 85 variantov viazania kravaty, najbežnejších je týchto päť typov:

* windsorský uzol – pripisuje sa britskému kráľovi Eduardovi VIII.
* uzol Manhattan (polovičný windsorský uzol) – je módnejším variantom Widsorského uzlu
* uzol Pratt (Shelby uzol) – prvýkrát sa objavil v roku 1989
* uzol Long (Four in Hand) - bežný uzol
* uzol Princ Albert

## Pozri aj
* vesta (odev)
* sveter
* bunda
* kabát
* košeľa
* motýlik

## Iné projekty

## Externé odkazy
* Viazanie kravaty - video návod

Kategória:Módne doplnky
Kategória:Odevy
Ďaďo (priezvisko)

**Ďaďo** je slovenské priezvisko. Najčastejšie je v okrese Dolný Kubín, najviac v meste Dolný Kubín a obci Pribiš.

## Známi nositelia
Pozri v článku Ďaďo.

Kategória:Slovenské priezviská
Kategória:Priezviská na Slovensku
Kategória:Priezviská v Česku
Dagmar Rúfusová

**Dagmar Rúfusová** alebo **Dáša Rúfusová**, vyd. *Mojžišová* (* 28. marec 1961, Liptovský Mikuláš) je slovenská herečka. Dcéra herečky a televíznej režisérky Oľgy Rúfusovej, sestra Petra Rúfusa. S herectvom ochotnícky začínala v Malom divadelnom štúdiu v Košiciach. V roku 1986 absolvovala štúdium herectva na VŠMU v Bratislave. Od roku 1986 členka Divadla Andreja Bagara v Nitre. Vyučuje herectvo a javiskovú reč na Cirkevnom konzervatóriu v Bratislave.

## Filmografia
### Filmy
* 1986: Poznám takú bylinku
* 1986: Krajina s nábytkem (*Lenka*)
* 1991: Skús ma objať (*vedúca domova dôchodcov*)
* 1992: Kamarád do deště II – Příběh z Brooklynu (*Talianka*)
* 1995: Hazard

### TV seriály
* 2019: Fara v meste

## Referencie

## Externé odkazy
* Fdb.cz
* Sms.cz
* Cfn.cz 

Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Slovenskí pedagógovia
Kategória:Osobnosti z Liptovského Mikuláša
Nadhlavnica

[thumb|200px|Nad zdobenou hlavicou stĺpa je dobre viditeľný štvorhranný abakus. Kostol Saint-Alban, [Lormes, Burgundsko, Francúzsko.]]
**Nadhlavnica** alebo **abakus** je štylizovane upravená štvorcová kamenná platňa, slúžiaca ako vložka medzi hlavicou a architrávom antického stĺpu, ktorej funkciou je prenášať hmotnosť nesených častí stavby na stĺpy. Bola prvýkrát použitá už v egyptskej architektúre. Dórsky typ je hladký, iónsky a korintský spravidla profilovaný.

## Zdrojе
* 
* 

Kategória:Architektonické prvky
Kategória:Architektúra v starovekom Grécku
Kategória:Architektúra v starovekom Ríme
Kategória:Renesančná architektúra
Kategória:Baroková architektúra
Kategória:Klasicistická architektúra
Abraxas (mytológia)

**Abraxas** (gr. αβραξας) je podľa gnostickej sekty filozofa Basilida (Sýria, 2. storočie) meno najvyššej bytosti. Bytosť je na na rímskych i gréckych gemách zobrazovaná ako tvor s ľudským telom, hlavou kohúta a rukami a nohami jašterice. Samotné meno pochádza z čarodejníckych spisov starého Egypta.

## Zdroje
* 
* 

Kategória:Bohovia
Komoditná burza

**Komoditná burza** alebo **tovarová burza** () je burza, na ktorej sa obchoduje s komoditami, a často aj s komoditnými derivátmi, podľa platných pravidiel a burzových predpisov.

## Definícia podľa slovenského práva
Podľa Zákona o komoditnej burze (zák. č. 92/2008 Z.z.) platí okrem iného:

*§2 (1) Komoditná burza je [[právnická osoba]] so sídlom na území [[Slovensko|Slovenskej republiky]], založená ako [[akciová spoločnosť]], ktorá organizuje komoditné obchody, zabezpečuje s tým súvisiace činnosti na základe povolenia na vznik a činnosť komoditnej burzy podľa tohto zákona.*

Organizovanie komoditného obchodu je: *organizovanie dopytu a ponuky s komoditami a komoditnými derivátmi na určenom mieste a v určenom čase.*

Komodita je *hmotný predmet a ovládateľná prírodná sila, najmä výrobok, energia a nerastná surovina, vrátane drahých kovov okrem zlata, s ktorými sa obchoduje alebo môže obchodovať na trhu tovarov a služieb.*

Komoditný obchod je burzový komoditný obchod a termínový obchod: 
* Burzový komoditný obchod je:
** *a) kúpa a predaj komodít a komoditných derivátov na komoditnej burze na burzovom zhromaždení alebo mimo komoditnej burzy za podmienok určených týmto zákonom, stanovami komoditnej burzy a burzovými pravidlami, ak je cena z tohto obchodu zaznamenaná príslušným orgánom komoditnej burzy,*
** *b) pomocný obchod uzavieraný na komoditnej burze, ktorý súvisí s komoditami, najmä poistná zmluva, zmluva o uskladnení, zmluva o preprave vecí a zasielateľská zmluva.*
* Termínový obchod je *obchod, pri ktorom medzi uzavretím zmluvy a plnením zo zmluvy uplynie lehota určená burzovými pravidlami a končí sa fyzickou dodávkou.*

## Delenie
* spotová burza - obchoduje sa s tovarom na spotovom trhu
* termínová burza - obchoduje sa s komoditnými derivátmi
* zmiešané

## Najväčšie komoditné burzy

## Referencie

## Pozri aj
* Komoditná burza Bratislava

## Odkazy

* Komoditná burza Bratislava
Đồng Hới

**Đồng Hới** je vietnamské mesto v provincii Quảng Bình. Podľa údajov z roku 2006 má 103 988 obyvateľov.  severne sa nachádza Národný park Phong Nha-Ke Bang a  severne Letisko Đồng Hới.

Kategória:Quảng Bình
Kategória:Mestá vo Vietname
Vstrekovač

thumb|250px|right|Vstrekovač
**Vstrekovač** alebo **vstrekovací ventil** je časť vstrekovacieho zariadenia spaľovacieho motora, ktorá je zodpovedná za rozprášenie paliva. Je to časť, z ktorej palivo opúšťa vstrekovacie zariadenie a vstupuje do priestoru motora. Konkrétne umiestnenie vstrekovača, ako aj požiadavky na fukčnosť a vyhotovenie vstrekovača, závisia od typu motora a zvoleného konceptu vstrekovania paliva.

## Typy vstrekovačov
* Vstrekovače pre zážihové motory sú rôzne pre kontinuálne, alebo diskontinuálne vstrekovanie. Vstrekovanie sa realizuje do nasávacieho potrubia, alebo nasávacieho kanálu. Otvárajú sa zväčša elektromagneticky.
* Vstrekovače pre zážihové motory s priamym vstrekom sú vystavené ťažším podmienkam, pretože vstrekujú priamo do valca.
* Vstrekovače pre vznetové motory so systémom common rail. Otvárajú sa elektromagneticky, alebo piezoelektricky.
* Vstrekovače pre vznetové motory s klasickým vstrekovacím zariadením vstrekujú palivo do komôrky, alebo priamo do valca. Otváranie je samočinné pôsobením tlaku paliva, alebo majú otvorené trysky. Staršie pneumatické systémy sa otvárali mechanicky.  Skladajú sa zvyčajne z dvoch oddeliteľných častí:
**vstrekovacej dýzy
**držiaka vstrekovacej dýzy

## Pozri aj
*Združená vstrekovacia jednotka

Kategória:Palivový systém
Kategória:Príslušenstvo piestových spaľovacích motorov
Peter Ölvecký

**Peter Ölvecký** (* 11. október 1985, Nové Zámky) je bývalý slovenský hokejový útočník.

## Klubový hokej

Ölvecký je odchovanec HC Nové Zámky. Minnesota Wild ho draftovala v roku 2004 z celkového 78. miesta. Po sezóne 2004/2005, ktorú strávil prevažne v Dukle odišiel do zámoria. Tam pôsobil pôsobil štyri sezóny v záložnom tíme Minnesoty v Houstone Aeros, kde v 238 zápasoch zaznamenal 115 bodov (49 gólov a 66 asistencií). V roku 2008 podpísal s Minnesotou Wild ročný kontrakt. V NHL debutoval 30. januára 2009 v zápase proti Edmontonu. Za Minnesotu si v NHL pripísal 32 štartov, v ktorých získal 7 kanadských bodov za dva góly a päť asistencií. Po sezóne 2008/2009 nedostal od Wild kvalifikačnú ponuku a stal sa neobmedzeným voľným hráčom. V lete 2009 podpísal zmluvu s Nashvillom. V sezóne 2009/2010 odohral v prvom tíme Nashvillu jeden zápas. Zvyšok sezóny pôsobil v záložnom tíme Nashvillu v Milwaukee Admirals, kde odohral 62 stretnutí, v ktorých zaznamenal 34 bodov za 11 gólov a 23 asistencií. V Marci 2010 bol tímom Nashville Predators poslaný z Milwaukee do Manitoby. Po sezóne 2009/2010 sa z Ameriky vrátil a podpísal kontrakt s fínskym klubom KalPa Kuopio, kde zotrval jednu sezónu. Sezónu 2011/2012 začal v klube HC Lev Poprad, kde nastúpil pre zranenia len v 17 zápasoch základnej časti (3 góly, 0 asistencií). Sezónu dohral v švédskej Elitserien, v tíme Växjö Lakers. Pred sezónou 2012/2013 podpísal s klubom HC Slovan Bratislava jednoročný kontrakt do 30. apríla 2013.

## Reprezentácia
V slovenskom drese odohral 98 zápasov (20 gólov, 26 asistencií).

### Reprezentačná štatistika

*(štatistické údaje sú z 30. apríla 2009)*

## Referencie

## Iné projekty

## Externé odkazy
* Peter Ölvecký na eliteprospects.com

Kategória:Osobnosti z Nových Zámkov
Kategória:Slovenskí hokejisti
Kategória:Hráči Minnesota Wild
Kategória:Slovenskí hokejisti draftovaní NHL
Kategória:Hokejisti draftovaní klubom Minnesota Wild
Kategória:Účastníci MS v hokeji 2009
Kategória:Hráči KalPa Kuopio